ખરેખર તો 11 કરોડ સભ્ય હોવાનો દાવો કરનાર ભાજપ ફક્ત 10 ટકા સભ્યોને જ વિચારાધીન અને રાજનીતિની બેઝિક ટ્રેનિંગ આપી શક્યો. પક્ષે 11 કરોડ સભ્યોને વેરિફાય કરવા માટે મહાસંપર્ક અભિયાન ચલાવ્યું જે નિષ્ફળ ગયું હતું. ભાજપ અધ્યક્ષ અમિત શાહ કહે છે કે પક્ષ પાસે 9 કરોડ સભ્યોનો જ ડેટાબેઝ છે. તેમને કાર્યકર્તામાં રૂપાંતરિત કરવા માટે સર્ટિફાઈડ કરવાની રણનીતિ બનાવી છે. ભાજપના રાષ્ટ્રીય મહાસચિવ અને ટ્રેનિંગ વિભાગના પ્રભારી પી. મુરલીધર રાવ કહે છે કે, રાજકીય કાર્યકરોને ટ્રેનિંગનું આ દુનિયાનું પ્રથમ અને સૌથી મોટું અભિયાન છે.